PARLAMENTUL ROMÂNIEI
CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 3.10.2001

Nr. 545

A V I Z

asupra proiectului de Lege pentru aprobarea Ordonanţei de urgenţă a Guvernului nr.96/2001 privind controlul contribuţiilor de asigurări sociale şi soluţionarea contestaţiilor împotriva  măsurilor dispuse prin actele de control întocmite de organele de control ale Casei Naţionale de Pensii şi  Alte Drepturi de Asigurări Sociale şi ale caselor teritoriale de pensii.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă, spre dezbatere şi avizare,  cu proiectul de Lege pentru aprobarea Ordonanţei de urgenţă a Guvernului nr.96/2001 privind controlul contribuţiilor de asigurări sociale şi soluţionarea contestaţiilor împotriva  măsurilor dispuse prin actele de control întocmite de organele de control ale Casei Naţionale de Pensii şi  Alte Drepturi de Asigurări Sociale şi ale caselor teritoriale de pensii,  trimis cu adresa nr.545 din 1 octombrie 2001, înregistrată sub nr.1139/XVIII/11 din  1 octombrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 3 octombrie 2001.



Membrii comisiei au examinat  ordonanţa de urgenţă supusă aprobării, expunerea de motive la proiectul de lege  şi  avizul favorabil al Consiliului Legislativ nr.569/15.06.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 20 septembrie 2001. 


În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                   SECRETAR,

    dr. Ionel Olteanu                           Carmen Dumitriu

Diaconu  Dumitra

